Joqtolha bla ħniena
Domandi kbar u ta' qsim il-qalb qed iqumu dwar il-mewt tal-kantanta Christina Grimmie f'Orlando.Fl-2014 Grimmie ġiet it-tielet f' The Voice , u minn hemm baqgħat tikseb suċċess. Ta' 22 sena, inqatlet bla ħniena meta raġel minn Florida resaq lejha wara kunċert u sparalha tliet tiri. Ħu l-kantanta, Marcus Grimmie, li għandu 23 sena, ġġieled miegħu għal ftit mumenti. Eżatt wara, il-qattiel ta' Christina spara tir lejħ innifsu u tilef ħajtu hu wkoll. Jidher li l-kantanta qatt ma kellha biża' minħabba s-sigurtà tagħha, u l-episodju ma kien mistenni xejn. Il-Pulizija temmen li r-raġel attenda l-avveniment li fih kantat Christina speċifikament biex joqtolha. Il-kantanta żagħżugħa kienet magħrufa għar-relazzjoni tajba li kellha mas-segwaċi tagħha, tant li spiss kienet issemmihom b'isimhom qabel jew wara li tkanta. Il-qattiel kien identifikat bħala Kevin James Liobl ta' 26 sena.